**Приложение № 2а**

**Т Е Х Н И Ч Е С К О П Р Е Д Л О Ж Е Н И Е**

**ЗА ОБОСОБЕНА ПОЗИЦИЯ № 1**

**с предмет:**

**Групова застраховка срещу рискове, свързани с живота, здравето и работоспособността на служителите на БНБ**

**ОТ:** ...........................................................................................................................................

*/наименование на участника/*

**УВАЖАЕМИ ДАМИ И ГОСПОДА,**

С настоящото представяме нашето Техническо предложение за обявената от Вас процедура „публично състезание“ по обособена позиция № 1 с предмет*: „Групова застраховка срещу рискове, свързани с живота, здравето и работоспособността на служителите на БНБ“*:

**1.** Съгласно чл. 39, ал. 1 от ППЗОП с подаването на офертата се съгласяваме с всички условия на възложителя, в т.ч. с определения от него срок на валидност на офертите и проекта на договор.

**2.** Приемаме да извършим групова непоименна застраховка срещу рискове, свързани с живота, здравето и работоспособността на служителите на БНБ, при условията посочени от възложителя в Техническата спецификация за Обособена позиция № 1 – Приложение № 1а.

**3.** Приемаме изцяло изискванията на възложителя за покритите рискове, минималните размери на застрахователните суми, териториалното покритие на застраховките и минималните размери на застрахователните обезщетения, посочени в Техническата спецификация за обособена позиция № 1 - Приложение № 1а и в проекта на договора.

**4.** Застраховката ще има покритие в рамките на размерите на застрахователните обезщетения, посочени в Техническата спецификация по следните покрити рискове:

**4.1** Смърт на застрахован от общо или професионално заболяване или от злополука (битова или трудова);

**4.2.** Трайно намалена работоспособност в резултат на злополука (битова или трудова);

**4.3.** Временна неработоспособност от злополука (битова или трудова) или заболяване (общо или професионално).

**5.** Предложените от нас застархователни суми/лимити на отговорност, за рисковете по т. 4, са както следва:

**5.1.** Размер на застрахователната сума (не по-нисък от 5 000 лева) за категория персонал „I група“ – **……………… лева**;

**5.2**. Размер на застрахователната сума (не по-нисък от 4 000 лева) за категория персонал „II група“ – **……………… лева**.

**6.** Приемаме за категория персонал „III група“ размерът на застрахователната сума да е 1 000 (хиляда) лева.

**7.** Други допълнителни покрити рискове, предложени от застрахователя:

**7.1.** Дневни пари при болничен престой в резултат на злополука (битова или трудова): на застрахованото лице се изплаща обезщетение за всеки ден престой в лечебното заведение при доказан минимум 5 дни, в размер на **………………. лева** на ден *(участникът следва да посочи единствено размер на сумата в лева за 1 ден).* В рамките на застрахователния договор се изплащат общо до 180 дни на едно застраховано лице;

**7.2**. Дневни пари при болничен престой в резултат на общо заболяване: на застрахованото лице се изплаща обезщетение за всеки ден престой в лечебното заведение при доказан минимум 5 дни, в размер на **………………. лева** на ден *(участникът следва да посочи единствено размер на сумата в лева за 1 ден)*. В рамките на застрахователния договор се изплащат общо до 180 дни на едно застраховано лице;

**7.3.** Медицински разходи за лечение на последиците от злополука (битова или трудова): на застрахованото лице се възстановяват действително направените медицински разходи за лечение в размер до **…………….. лева**;

**7.4.** Разходи за оперативно лечение в резултат на злополука (битова или трудова): на застрахованото лице се възстановяват действително направените разходи за оперативно лечение в размер до **…………………. лева**;

**7.5.** Разходи за оперативно лечение в резултат на общо заболяване: на застрахованото лице се възстановят действително направените разходи за оперативно лечение в размер до **…….. лева;**

**7.6.** Други **……………….** (описват се рискове и обезщетения, извън посочените т. 7.1‑7.5. от Техническото предложение).

*Забележка:* *Попълването на точките от 7.1 до 7.6 не е задължително. Попълват се само в случай че участникът предлага други рискове и обезщетения.*

**7.7.**Териториалното покритие на предложените допълнителни рискове по т.7.1 -7.6. е както следва: **…………………………………………………………………………………………**

**8.** Изключенията от покритите рискове са следните **………………………..** *(участникът посочва изчерпателно изключенията, като препраща към съответните общи и специални условия, в които се съдържат приложимите разпоредби за конкретните случаи)*

**9.** Приемаме сроковете на действие на застраховката, съгласно изискванията на чл. 3 от проекта на договор за обособена позиция № 1.

**10.** Приемаме за застраховани лица да се считат 885 (осемстотин осемдесет и пет) служители на БНБ, независимо от тяхната възраст, здравословно състояние или други обстоятелства.

**11.** Съгласни сме с предложения от Вас начин и срок,за изплащане на застрахователната премия (обща цена), съгласно клаузите на проекта на договор, като няма да изискваме поименен списък на служителите при сключване на договора и по време на изпълнението му.

**12.** Съгласни смепри настъпване на застрахователно събитие, съгласно Техническата спецификация по обособена позиция № 1 – Приложение № 1а и Техническото ни предложение, да изплащаме съответното застрахователно обезщетение, без да изискваме срок за уведомление за събитието, както и в случаите когато сме изплатили обезщетение за друго застрахователно събитие на същото застраховано лице.

**13.** Предлагаме следните условия и срок от **……….календарни дни** (***пояснение:*** *но не повече от 5 календарни дни)* за изплащане на дължимите по застраховката обезщетения, след представяне на следните документи: **………………………………………………..** *(участникът посочва условията, в т.ч. съответните документи, които се изискват за изплащане на съответния вид обезщетение).*

**14.** Неразделна част от нашето Техническо предложение са и приложените Общите условия и специални условия по съответния вид застраховка …………………………. *(прилагат се всички общи и специални условия, приложими за настоящата застраховка)*, като декларираме, че при противоречие между Техническо ни предложение и условията в проекта на договор, с общите и други специални условия по застраховката, преимущество имат Техническото ни предложение и условията на договора.

**15.** Предлагаме следните офиси за представяне на документите по искане за обезщетение: …………………………(забележка: по възможност да се предложат офиси, които се намират в близост до централната сграда на Българската народна банка на адрес: гр. София, пл. „Александър I“ № 1).

**16.** Предлагаме следните бонуси (преференции): ....................................... (*отстъпки или преференции по груповата застраховка, по предложение на участника).*

*Забележка: Попълването на полето не е задължително. Попълва се само в случай че участникът предлага бонуси.*

**17.** При сключване на груповата застраховка няма да се прилага самоучастие на възложителя и лицата, в полза на които е застраховката.

*Забележка:*

*Техническото предложение следва да съдържа изчерпателно описание относно съществените елементи на застраховката, както и на прилаганите от засрахователя общи и специални условия.*

*Техническото предложение се попълва и подписва от представляващия участника по регистрация или от упълномощено от него лице. В случай, че участник в процедурата е обединение, техническото предложение се попълва и подписва от представляващия обединението.*

*В случай, че Техническото предложение е подписано от упълномощено от участника лице, на основание чл. 54, ал. 3 от ЗОП във връзка с чл. 54, ал. 2, основанията по чл. 54, ал. 1, т. 1, т. 2 и т. 7 от ЗОП се отнасят и за това лице, като същите следва да бъдат декларирани по надлежния за това ред.*

**дата: .... .... 2019 г. ПОДПИС и ПЕЧАТ: ................................... ……...........................................................**

**(име и фамилия)**

**……......................................................................**

**(длъжност на представляващия участника)**